Transformers: Cybertron

A Sablon:Nihongo 2005-ben vetített japán–amerikai televíziós 2D-s számítógépes animációs sorozat, amely a Televisa Internacional, a Venevision Internacional, a Gonzo és a Sunwoo Entertainment gyártásában készült. Az amerikai Hasbro és a japán Takara játékgyártó cégek együttműködése során létrejött, 2005-től 2007-ig tartó Transformers széria, amely magába foglal egy animesorozatot és több képregényt is. Az Unikron Trilógia harmadik része, így a korábban futó *Transformers: Armada* és *Transformers: Energon* című animációs sorozatok, folytatásának tekinthető, ám az első sorozattal ellentétben 2D-s számítógépes animációt használt, a második sorozattal ellentétben már nem csak a robot szereplőinek megjelenítésére, hanem a hátterek és az emberek megjelenítésére is. Műfaja akciófilm-sorozat, kalandfilmsorozat és sci-fi filmsorozat. Japánban 2005. január 8. és 2005. december 31. között a TV Tokyo tűzte műsorra. Az Egyesült Államokban a Cartoon Network vetítette. Magyarországon korábban a Cartoon Network sugározta, és a csatorna Toonami műsorblokkjában volt látható, de csak a 46. részig sugározták a sorozatot, később a Megamax újraszinkronizálta a szériát és az összes epizódot leadta hiánytalanul.

## Történet

Miután legyőzték Unikront a Kibertronon, az alakváltókat új veszély fenyegeti. Az egykor hatalmas kaotikus istenség holttestéből egy fekete lyuk keletkezik, ami elpusztítással fenyegeti a bolygót, sőt, a világot. Szerencsére Prímusz, az alakváltók jóságos Teremtője az ősidőkben megalkotott négy tárgyat, a Kiberbolygó-kulcsokat. Ezek feladata eredetileg élettelen bolygók kiberformálása és új alakváltók teremtése volt, ám együttes használatuk képes felébreszteni az erejét vesztve szendergő Prímuszt, aki szembeszállhat a fekete lyuk erejével. Vector Fővezér, egy ősi alakváltó rendelkezik a térképpel, ami a négy Kulcs helyét rejti, és arra kéri az autobotokat, hogy kutassák fel ezeket és mentsék meg Kibertront, azonban Megatron, az álcák vezére elrabolja tőle a térképet. Optimusz Fővezér és csapata az autobotok nagy részét a Földre evakuálja a Kibertronról, hogy új bázist alapítson, azután megkezdődik a versenyfutás az álcákkal a Kulcsokért.

## Unikron Trilógia

A sorozat az **Unikron Trilógia** harmadik szezonja, amely az alábbi szériákból áll.

* Transformers: Armada
* Transformers: Energon
* Transformers: Cybertron

## Magyar változat

### Cartoon Network

* **Felolvasó**: Korbuly Péter
* **További magyar hangok**: Balázsi Gyula, Deme Gábor, Fehér Péter, Kapácsy Miklós, Koncz István, Peller Anna, Péter Richárd, Pintér Gábor Attila, Szabó Máté, Varga Gábor, Vincze Gábor Péter

### Megamax

A szinkront a Megamax megbízásából a BTI Stúdió készítette.

* **Felolvasó**: Tarján Péter
* **Magyar szöveg**: Gyenes István
* **Gyártásvezető**: Bárány Juditt
* **Rendezőasszisztens**: Zeffer Anita és Fülpesi Beáta
* **Szinkronrendező**: Mészáros Károly
* **További magyar hangok**: Albert Gábor, Bodrogi Attila, Bolla Róbert, Dányi Krisztián, Dudás Eszter, Előd Botond, Élő Balázs, Fekete Zoltán, Forgács Gábor, Joó Gábor, Kapácsy Miklós, Katona Zoltán, Kisfalusi Lehel, Koncz István, Maday Gábor, Markovics Tamás, Mezei Kitty, Mihályi Győző, Németh Gábor, Papucsek Vilmos, Pálmai Szabolcs, Renácz Zoltán, Rosta Sándor, Sipos Eszter Anna, Stern Dániel, Szokol Péter, Szórádi Erika, Tarján Péter, Tokaji Csaba, Ungvári Gergely, Vincze Gábor Péter

## Megjegyzések

1. ↑ A 9. részben egy sor erejéig Maday Gábor szólal meg Barbinek Péter helyett Optimus szerepében, mikor Villámcsapás el akarja lopni az Omega zárat: *"- Addig én ellopom az Omega zárat. **- De nem előlem.** - Hú! Nem így terveztem."*
2. ↑ A 31. részben egy sor erejéig Kisfalusi Lehel szólal meg Gubányi György István helyett Riadó szerepében, mikor az Autobotok Kibertront szemlélik: *"- Igen, Sebess bolygó is egészen más, de most először érzem azt igazán, hogy otthon vagyok. **- Egészen addig nem lesz igazi otthon, amíg minden testvérünk vissza nem tér és meg nem szabadulunk attól a fekete lyuktól.** - Az üzenet szerint itt a helye a zárnak?"*
3. ↑ A 4. részben egy sor erejéig Sebestyén András szólal meg Sinkovits-Vitay András helyett Üstökös szerepében, miután leüti Gránátfejet és Vektor felé kezd repülni: *"- Ne! Az Omega zár felé repül. **- Most Vektor következik, a másik vénember.** - De csak utánunk."*
4. ↑ A 31. részben egy sor erejéig Mezei Kitty szólal meg Solecki Janka helyett Mennykő szerepében, miután Megatron elpusztul a dimenzió kapuban: *"- Megcsináltuk! Megcsináltuk! **- Na és most mégis mihez kezdjek?** - Szóval így lett vége a nagy Megatronnak, feleslegesen halt meg."*

## Források

* Sablon:IMDb cím
* Sablon:PORT.hu-film
* Sablon:Tv.com show
* *Transformers: Cybertron* Fórum a Filmkatalógus.hu-n (a Megamax változat szinkronhangjainak forrása)

## További információk

* Sablon:Filmkatalógus.hu
* *Transformers: Cybertron* a wikia honlapján (robotok magyar neveinek forrása)
* Sablon:Wikia

 Különkiadás
 Promociós Film
 Videojátékok
 Online Videojátékok

Sablon:Portál

Sablon:Csonk-TV
Sablon:Csonk-anime